سەنجەرخان وەزیری

سەنجەرخان وەزیری نەڕانی ناسراو بە سەردار ئەکرەم، سەرکردەی شۆڕشگێڕ و دژە داگیرکەری ڕووسیا و بەریتانیا لە ڕۆژھەڵاتی کوردستان، کوڕی میرزا محەممەد خاونی گوندی نەڕان سەر بە شاری سنە و کوڕی جەیران خانم لە بنەماڵەی ئەردەڵان (بنەماڵەی حاکمانی کوردستان) و کوڕی چوارەمی بنەماڵەیەکی ٩ کەسییە. سەنجەرخان لە بنەماڵەی ناسراوی وەزیرییەکانی شاری سنەی ڕۆژھەڵاتی کوردستانە،

 بنەماڵە 
سەنجەرخان لە بنەماڵەی ناسراوی وەزیرییەکانی شاری سنەی ڕۆژھەڵاتی کوردستانە، وەزیرییەکان بەھۆی تواناکانیان لە بواری ژمێریاری و کار و باری دیواندا و پێویستیی ئەردەڵانییەکان بەم زانستە، وەزیرییەکان شوێپێیەکی قایم بۆ خۆیان لەناو میرنشینی ئەردەڵاندا دروست دەکەن، بنەماڵەی وەزیری بە چوونە ناو دامودەزگای دەسەڵاتداریی ئەردەڵان، دەبنە خاوەن نازناو و پێگەی تایبەت بە خۆیان و نازناوی میرزا بە واتای سکرتێر و نووسەریان پێ دەبەخشرێت. لە سەردەمی ئەمانوڵڵاخانی ئەردەڵاندا کەسێک لە وەزیرییەکان بە ناوی میرزا لوتفوڵلا گوندی نەڕان دەکڕێت و لەو گوندە نیشتەجێ دەبێت، سەنجەرخان لە نەوەکانی میرزا لوتفوڵڵا بوو.

 ژیان 
سەنجەرخان کوڕی میرزا محەمەدی وەزیری خاوەنی ئاوایی نەڕانی سەر بە شاری سنەیە، ناوی دایکی جەیران خانمی ئەردەڵانە، جەیران خانم ژنی دووەمی میرزا محەممەد بوو، دوو کوڕی بە ناوەکانی سەنجەر و یەدوڵڵا ھەبوو. لە دوای مردنی میرزا محەممەد، سەنجەر خان بەھۆی ناکۆکی لەگەڵ براکانی، ناچار بوو گوندەکەی خۆی جێ بھێڵێت و ڕووی کردە ناوچەی کولیایی، لە سنووری کرماشان و لە شارستانی سونقوڕ، بوو بە چەکداری ئەمانووڵڵا خانی فەرھەنگ.

 سەرچاوەکان 

پۆل:مردووانی ١٩١٨
پۆل:سیاسەتوانانی کورد
پۆل:خەڵکی سنە